১৮৫১ সালের আগস্ট মাসে মার্কস আমেরিকার ডেইলী ট্রিবিউনে কিছু পারিশ্রমিকের বিনিময়ে লেখালেখির সুযোগ পান। কিন্তু তখনো তিনি ইংরেজি ভাষায় দক্ষ হয়ে ওঠেননি। এঙ্গেলস তার বন্ধুর আহ্বানে সাড়া দিলেন। তিনি ইংরেজি ভাষায় প্রবন্ধ লিখে মার্কসকে পাঠাতেন। মার্কস তা নিজের নামে পত্রিকায় পাঠিয়ে দিতেন। বেশ কয়েক বছর ধরে মার্কস উক্ত পত্রিকায় লেখালেখি করেন। তার মধ্যে প্রায় একতৃতীয়াংশ লেখা ছিলো এঙ্গেলসের।তিনি এসব অনেক লেখায় তার সামরিক জ্ঞানের পরিচয় প্রদান করেন।